《海边僧寺绝笔》
宋代·诸葛梦宇

孤臣垂死愈心伤，卷土重来岂望还。
万里海涛鸣战鼓，千年灵气结浮山。
鱼龙亦解齐殊类，犬马谁教到此间。
留得御风魂不散，直须号哭叩天关。

作者简介：诸葛梦宇（？～一二七九），字芝苧，号桐庵。度宗咸淳十年（一二七四）进士（《至顺镇江志》卷一八）。官至参知政事、签书枢密院事。帝炳祥兴二年崖山兵败，自缢（《曲阿诗综》卷八）。